Wabunge wakiuka sheia za bunge kwa kuimba nyimbo za kusifu Nyayo bungeni
Language: Swahili | Genre: News

WABUNGE mnamo Jumatatu alasiri walivunja sheria za bunge na kuimba nyimbo za kumsifu Rais Mstaafu marehemu Daniel arap Moi bungeni wakati wa kikao maalam cha kumuombeleza kiongozi huyo.

Wakiongozwa na Mbunge wa jara Sophia Abdi Noor, wabunge hao waliimba nyimbo Tawala Kenya Tawala, "Ooh Kanu Yajenga Nchi" na "Fimbo ya Nyayo" kwa takriban dakika 10 Spika Justin Muturi akitizama huku akitabasamu.

Nyimbo hizo zilikuwa maarufu zaidi wakati wa utawala wa Mzee Moi uliodumu kwa miaka 24. 
Katika rambirambi zao, wabunge hao walimtaja rais huyo wa zamani kama kiongozi mzalendo aliyechangia amani na utulivu sio tu nchini bali katika mataifa kadhaa ya Afrika.
Kiongozi wa wengi Aden Duale aliserna miradi mingi ambayo Mzee Moi alianzisha wakati wa utawala wake ndiyo iliyoweka msingi wamaendeleo katika nyanja mbalimbali za kiuchumi hasusan elimu.
Moi alianzisha shule nyingi wakati wa utawala wake na hivyo kuwawezesha watoto wetu kupata nafasi ya | kusoma katika pembe zote za nchi hii, akasema.

Moi aliongoza chini ya kauli mbiu siasa mbaya maisha mbaya ambayo ni funzo kwetu viongozi wa sasa ambao tunaendesha siasa ambazo haziwafaidi watu wetu, akaongeza
Mbunge huyo wa Garissa Mjini. Mbunge wa Suba Kaskazii Millie Odhiambo Mabona alisema Moi aliomba msamaha kwa aliowakosea.